**Karl Leo Ahlstedt** (30. toukokuuta 1929 Helsinki – 11. joulukuuta 2002 Vantaa) oli suomalainen kauppatieteen tohtori, joka toimi muun muassa Turun kauppakorkeakoulun liiketaloustieteen apulaisprofessorina 1987–1992.

Nuori ekonomi Ahlstedt suoritti 15.12.1951 kauppatieteen kandidaatin tutkinnon, pro gradun aiheena oli mainonnan kannattavuus - saaden loistavat arvosanat pääaineessansa Kauppa- ja liikkeenhoito-oppi. Tämän jälkeen hän pian sai Kauppakorkeakoulun assistentin määräaikaisen viran, jossa toimi useita assistenttikausia. Liiketaloustiede II oppiaineessa substanssipätevien henkilöiden puutteen vuoksi ja saamiensa loistavien arvosanojen siivittämänä Ahlstedt pääsi Kauppakorkeakoulun liikkeenjohto-opetuksen kärkinimien joukkoon jo kandidaatinarvoisena. Johtamisen sektorilla hän oli professori Virkkusen ja sitten tämän seuraajan professori Hongon tärkein avustaja liikkeenjohdon kouluttajana. Jo 1950-luvulla hänelle kertyi lukuisia tehtäviä julkaisu- ja tutkimustöiden koordinaattorina ja yritysjohtamisen koulutuksen järjestäjänä. Lukuvuoden 1959-1960 Ahlstedt vietti stipendiaattina Yhdysvalloissa, perehtyen johtamisen ja strategian ja markkinoinninkin uusiin oppeihin etenkin Harvard Business Schoolissa. Harvardista Ahlstedt toi Kauppakorkeakoulun opetukseen osaamista, etenkin käyttää menetelmänä case-opetusta.
Vasta lukuvuonna 1960-61 Ahlstedt suoritti kauppatieteen lisensiaatin tutkinnon, pääaineena Kauppakorkeakoulun Liiketaloustiede II. Tämän hän kiireidensä keskellä raatoi kokoon, saadakseen riittävän pätevyyden korkeakoulun Liiketaloustieteen lehtorin virkaan, jollaista hän oli pätkinä hoitanut virkaatekevänä jo 1950-luvun lopullakin. Lokakuun 1961 lopusta lukien perheellinnen 32-vuotias Ahlstedt nimitettiin Kauppakorkeakoulun pysyvään Liiketaloustieteen lehtorin virkaan, ensimmäiseltä virkaehdotussijalta, ja hänelle muodostui erityisaihealueekseen organisaatio-oppi ja yritysjohtaminen.

1960- ja 1970-luvuilla lisensiaatti Ahlstedt hoiti virkaatekevänä tai viransijaisena useassa vaiheessa Kauppakorkeakoulun Liiketaloustieteen (erityisesti organisaatio ja henkilöstö) apulaisprofessuurinkin opetusta. Etenkin 1960-luvulla, kun ko virkaa ei pätevien hakijoiden puuttuessa saatu täytettyä, Ahlstedtia tarvittiin usein. Hän hakikin virkaa, ollen etevä yritysjohtamisen asiantuntija, mutta se että häneltä puuttui tohtorintutkinto, aiheutti haussa sen että Ahlstedtin todettiin alittavan pätevyysriman. Ei tosin ketään muutakaan nimitetty, ja usein Ahlstedt näyttää olleen kaikista hakijoista kuitenkin etevin, mutta se vaan ei riittänyt.

Kauppakorkeakoulussa ei ennen 1973 ollut oikeasti substanssipätevää yritysjohtamisen professoria, mikä (ohjauksen puutteina) haittasi ja viivytti vakavasti yritysjohtamisen aihealueilla tohtorintutkintoihin asti etenemistä. Vuodesta 1973 valtiotieteilijä, tohtori Oiva Laaksonen nimitetty aineen professoriksi ja tohtoroituja-opiskelijoiden työskentely sai uutta tuulta. Siihen saakka aihealueen liepeillä oli professorinviroissa touhunnut joukko lyhytaikaisia virkaatekeviä (Leivo, Wiio, Piha) sekä johtamisen ja organisaatioiden tutkimuksen kannalta vain osittain ja valitettavan kapeasti perehtyneet professorit, kuten Raninen (juristi), Virkkunen (taloushallinto) ja Honko (taloushallinto).

Lisensiaatti Leo Ahlstedt väitteli (uuden nimen saaneessa) Helsingin kauppakorkeakoulussa vuonna 1978, juuri ennen 50-v täyttämistään. Hänen suomenkielisen väitöskirjansa oli otsikoitu *Erikoistuminen ja liikkuvuus liikkeenjohtajan urakehitystekijöinä*.. Helsingin Kauppakorkeakoulun sopivat professuurit oli juuri ennätetty täyttää, ja Ahlstedt pysyi lehtorina vielä lähes vuosikymmenen. 1987 hänet nimitettiin Turkuun, Turun kauppakorkeakoulun johtamisen laitoksen apulaisprofessoriksi, jona hän toimi eläköitymiseensä 1992 saakka.

Ahlstedtia on luonnehdittu modernin johtajakoulutuksen uranuurtajaksi Suomessa. 1950-1970 -luvuilla hän oli yksi parhaita liikkeenjohdon tieteellisiä asiantuntijoita maassa, ja pitkään hän oli pätevämpi lisensiaattina kuin moni muu sittemmin professuurin saanut. Uranuurtaminen kuitenkin sitoi Ahlstedtin voimavaroja niin että tieteellinen formaali pätevöityminen hidastui ratkaisevasti häneltä karrieerissaan.

Julkaisuja
----------

* Ahlstedt, Leo – Jahnukainen, I.: *Yritysorganisaatio yhteistoiminnan ohjausjärjestelmänä*. 1971.
* Ahlstedt, Leo – Jahnukainen, I. – Vartola, J.: *Organisaatio ohjausjärjestelmänä julkisessa hallinnossa*. 1974.
* Ahlstedt, Leo: *Liikkuvuus ja erikoistuminen liikkeenjohtajan urakehitystekijöinä*. Diss. 1978.

Lähteet
-------

1. 1 2  Vaivio, Fedi: Leo Ahlstedtin muistokirjoitus *Helsingin Sanomissa* 3.1.2003.
2. ↑  Ellonen, Leena (toim.): *Suomen professorit 1640–2007*, s. 42. Helsinki: Professoriliitto, 2008. ISBN 978-952-99281-1-8.
3. ↑  Ahlstedt, Leo: *Erikoistuminen ja liikkuvuus liikkeenjohtajan urakehitystekijöinä*. Diss. Acta Academiae oeconomicae Helsingiensis, Series A:25. Helsinki: Helsingin kauppakorkeakoulu, 1978. ISSN 0356-9969. ISBN 951-699-174-2.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |

 |